OŠ Višnjevac

GLAZBENA KULTURA

Alma Mance, učitelj mentor

Šk. god. 2021./2022.

**ELEMENTI PRAČENJA I VREDNOVANJA UČENIKA U 8. RAZREDU OSNOVNE ŠKOLE – PREDMET GLAZBENA KULTURA**

Sastavnica praćenja: **A. Slušanje i poznavanje glazbe**

**OŠ GK A.8.1. Učenik poznaje određen broj skladbi**

Razrada ishoda: poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba).

**Načini i postupci vrednovanja učenika:** formativno i sumativno tijekom godine, pisana, usmena, individualna i skupna provjera (dva puta godišnje, po polugodištu) – 15 minuta.

**Odličan:** samostalno prepoznaje i pamti dijelove ili cjelovite skladbe (13-15), navodi imena skladatelja i naziva skladbe. Posjećuje s učiteljem najmanje jedan glazbeno-kulturni događaj, razlikuje različite glazbene vrste.

**Vrlo dobar:** uz malu pomoć učitelja u mogućnosti je svladati sve što može i učenik za odličnu ocjenu. Prepoznaje 10-13 skladbi.

**Dobar:** uz veliku pomoć učenika prepoznaje manji broj skladbi (8-10) i imenuje skladatelje u ponuđenim skladbama. Pri iznošenju detalja o skladbi brojne pogreške.

**Dovoljan:** otežano, uz stalno dosjećanje i stalnu pomoć učenika prepoznaje mali broj skladbi (5-8) ili samo dijelove skladbe. Ne prepoznaje naziv, niti je u mogućnosti imenovati skladatelja.

**Nedovoljan:** nije u mogućnosti slušno prepoznati skladbe niti skladatelje. Ni uz pomoć učitelja ne pokazuje interes za rad, već odbija suradnju i ometa rad učitelja.

**OŠ GK A.8.2. Učenik slušno prepoznaje obilježja glazbe različitih glazbeno-stilskih razdoblja**

Razrada ishoda: prepoznaje, razlikuje, opisuje i uspoređuje obilježja glazbe različitih glazbeno-stilskih razdoblja (srednji vijek, renesansa, barok, klasicizam, romantizam, glazba 20. i 21. st.). Glazbena djela svrstava u određeno glazbeno-stilsko razdoblje prema njihovim obilježjima prepoznaje glazbu 20. i 21. st. ali bez detaljnijeg poznavanja glazbenih stilova, pravaca i žanrova.

**Načini i postupci vrednovanja učenika:** formativno i sumativno tijekom godine, usmeno i pismeno metodom razgovora, provedbom dnevnika slušanja u skupini ili individualno.

**Odličan:** prepoznaje, razlikuje, opisuje i uspoređuje obilježja glazbe različitih glazbeno-stilskih razdoblja. Glazbena dijela svrstava u određeno glazbeno-stilsko razdoblje prema njihovim obilježjima.

**Vrlo dobar:** uz malu pomoć učitelja primjenjuje sve komponente koje primjenjuje učenik za odličnu ocijene.

**Dobar:** uz veliku pomoć učitelja prepoznaje i opisuje obilježja glazbe različitih glazbeno-stilskih razdoblja ali ih ne može razlikovati i međusobno usporediti.

**Dovoljan:** otežano prepoznaje i razlikuje obilježja glazbe različitih glazbeno-stilskih razdoblja.

**Nedovoljan:** glazbena djela nije u mogućnosti svrstati u određeno glazbeno-stilsko razdoblje. Ne pokazuje interes za rad, unatoč poticajima učitelja. Odbija suradnju.

**OŠ GK A.8.3. Učenik slušno i vizualno prepoznaje, razlikuje, opisuje i uspoređuje glazbeno scenske i vokalno-instrumentalne vrste**

Razrade ishoda: slušno i vizualno prepoznaje, razlikuje, opisuje i uspoređuje glazbeno-scenske (opera, opereta, mjuzikl, balet) i vokalno-instrumentalne (oratorij, kantata) vrste. Glazbena djela svrstava u određenu vrstu, prema njihovim obilježjima.

**Načini i postupci vrednovanja učenika:** formativno i sumativno, usmeno i pismeno, metodom razgovora (razmjena informacija), dnevnicima slušanja glazbe u skupini i individualno.

**Odličan:** upoznaje sve glazbeno-scenske vrste i njihova obilježja. Opisuje njihovu organizaciju (brojevi, scene/slike/prizori, činovi). Opisuje povezanost glazbe i drugih umjetnosti u navedenim glazbeno-scenskim vrstama. Višekratnim slušanjem opisuje vokalno-instrumentalne vrste i njihovu strukturu.

**Vrlo dobar:** uz mali poticaj učitelja opisuje, razlikuje, prepoznaje i uspoređuje glazbeno-scenske vrste kroz slušnu i vizualnu prezentaciju. Glazbena djela svrstava u određenu kategoriju, prema njihovim obilježjima.

**Dobar:** teže prepoznaje i uspoređuje glazbene vrste prema njihovim obilježjima. Uz veliku pomoć učitelja opisuje vokalno-instrumentalne vrste i njihovu strukturu.

**Dovoljan:** otežano prepoznaje, razlikuje, opisuje i uspoređuje navedene glazbeno-scenske i vokalno- instrumentalne vrste. Ne uspijeva ih svrstati u određenu kategoriju, prema njihovim obilježjima, a bez učiteljeve pomoći.

 **Nedovoljan:** ni uz poticaj učitelja ne pokazuje interes za slušno i vizualno prepoznavanje i razlikovanje glazbeno-scenskih vrsta prema njihovim obilježjima. U potpunosti odbija rad.

*Sastavnica praćenja:* ***B. Izražavanje glazbom i uz glazbu***

**OŠ GK B.8.1. Učenik sudjeluje u zajedničkoj izvedbi glazbe**

Razrada ishoda: aktivno sudjeluje u zajedničkoj izvedbi glazbe uz unaprijed zadan/ili svoj vlastiti (osmišljen) način. Usklađuje vlastitu izvedbu s izvedbama drugih učenika, pokazuje ustrajnost i koncentraciju, obogaćuje izvođenje novim izražajnim elementima te vrednuje vlastitu izvedbu, izvedbe drugih i zajedničku izvedbu.

**Načini i postupci vrednovanja učenika**: formativno i sumativno tijekom godine, grupno ili individualno

**Odličan:** pokazuje interes za sudjelovanje u zajedničkom muziciranju. Aktivno sudjeluje u zajedničkoj izvedbi, kreativno osmišlja nove izražajne elemente u glazbi i time obogaćuje izvedbu. Ima sposobnost istaknuti se kao pojedinac ili sudjelovati u skupini. Samostalno vrednuje vlastitu, ali i izvedbu ostalih u skupini. Pokazuje ustrajnost i koncentraciju tijekom skupnog muziciranja.

**Vrlo dobar:** uz poticaj učitelja sudjeluje u zajedničkoj izvedbi, usklađuje svoju izvedbu s izvedbama ostalih sudionika u skupini, vrednuje vlastitu izvedbu.

**Dobar:** uz veći poticaj učitelja spreman je sudjelovati u skupnom muziciranju. Sudjeluje bez osmišljavanja novih izražajnih elemenata u glazbi. Ponekad pokazuje manjak koncentracije i ustrajnosti pri zajedničkom muziciranju.

**Dovoljan:** spreman je sudjelovati u zajedničkom muziciranju, ali uz stalnu kontrolu i poticaj učitelja. Koncentracija i ustrajnost često izostaju.

**Nedovoljan:** odbija rad, niti uz poticaj i pomoć učitelja ne sudjeluje u zajedničkoj izvedbi. Koncentracija, motivacija, trud i ustrajnost potpuno izostaju.

**OŠ GK B.8.2. Učenik pjevanjem izvodi autorske i tradicijske pjesme iz Hrvatske i svijeta**

Razrada ishoda: pjevanjem izvodi autorske tradicijske pjesme i Hrvatske i svijeta. Vrednuje i prihvaća pravila kulture pjevanja, upoznaje intonaciju i ritam, tekst, glazbeno-izražajne sastavnice unutar zadanog primjera.

**Načini i postupci vrednovanja učenika**: formativno i sumativno tijekom godine, usmeno, u skupini ili pojedinačno (jedino u slučajevima kada je kod djeteta unaprijed razvijena darovitost prema glazbi; razvoj osjećaja za ritam i čisto intoniranje).

**Odličan**: aktivno sudjeluje u zajedničkoj izvedbi te pri tom u potpunosti uvažava kulturu pjevanja, intonaciju i ritam, u potpunosti poznaje tekst obrađenih pjesama. Pri izvedbi, poštuje izražajne elemente (dinamika, oznake za tempo), u potpunosti ustrajno i motivirano pristupa radu.

**Vrlo dobar:** uz mali poticaj učitelja, pjeva/izvodi autorske i tradicijske pjesme iz Hrvatske i svijeta te pri tom uglavnom uvažava pravila kulture pjevanja, intonaciju i ritam. Učenik poznaje tekst zadanih pjesama.

**Dobar:** uz veliki poticaj i pomoć učitelja pjeva/izvodi autorske i tradicijske pjesme Hrvatske i svijeta te pri tome djelomično uvažava pravila kulture pjevanja. Također, djelomično poznaje tekst, intonaciju i ritam zadanih pjesama.

**Dovoljan**: nezainteresirano i bez dodatnog truda sudjeluje u izvedbama pjesama. Tekst pjesama ne poznaje u potpunosti, kao ni ritam i intonaciju. Sudjeluje isključivo uz pomoć i poticaj učitelja.

**Nedovoljan**: ne sudjeluje uopće u izvedbi, čak ni uz pomoć i poticaj učitelja. Koncentracija i motivacija potpuno izostaju. Odbija sudjelovanje u zajedničkom muziciranju.

**OŠ GK B.8.3. Učenik sviranjem i/ili pokretom izvodi umjetničku, tradicijsku, popularnu ili vlastitu glazbu. Sudjeluje u različitim glazbenim igrama i aktivnostima glazbenog stvaralaštva.**

Razrada ishoda: svira pratnju ili osnovnu melodiju u poznatim skladbama i/ili samostalno, svira kraće instrumentalne skladbe, služeći se notnim zapisom za potrebe sviranja i/ili računalnim programima za notografiju. Izražava se pokretom uz glazbu, kojim mogu osvijestit i pratiti glazbeno-izražajne sastavnice ili izvoditi plesnu koreografiju uz različita djela klasične glazbe, tijeloglazbom ili Orff-ovim instrumentarijem. Samostalno predstavlja vlastitu izvedbu u razredu i/ili izvan njega. Uporabe IKT-a u svrsi nastave.

**Načini i postupci vrednovanja učenika:** formativno i sumativno tijekom godine, individualno ili u skupini.

**Odličan:** uz razvijene glazbene sposobnosti svira pratnju u poznatim skladbama i/ili samostalno svira kraće instrumentalne skladbe služeći se notnim pismom za potrebe sviranja. Izražava se pokretom uz glazbu, prateći pokretom glazbeno izražajne sastavnice, izvodeći plesnu koreografiju i/ili oblikujući nove plesne strukture. Predstavlja vlastitu izvedbu u razredu i/ili izvan njega. Uspješno sudjeluje u različitim glazbeno - edukacijskim igrama i aktivnostima glazbenog stvaralaštva.

**Vrlo dobar**: uz mali poticaj učitelja, kao i veću sigurnost pri izvedbi učenik se izražava pokretom uz glazbu ili svira glazbenu pratnju u poznatim skladbama. Sudjeluje u više različitih aktivnosti glazbenog stvaralaštva.

**Dobar:** uz veći poticaj učenik prati dobe, kraće ritamske obrasce ili pratnju kraćih instrumentalnih skladbi. Uz poticaj sudjeluje u više različitih aktivnosti glazbenog stvaralaštva.

**Dovoljan**: ne uključuje se ni uz poticaj učitelja, ne zainteresirano pristupa glazbeno – edukacijskim igrama, kao i aktivnostima glazbenog stvaralaštva. Radi povremeno i izbjegava obaveze.

**Nedovoljan:** ni nakon stalnog poticaja učitelja učenik odbija sudjelovati u planiranim aktivnostima.

*Sastavnica praćenja:* ***C. Glazba u kontekstu***

**OŠ GK C.8.1. Učenik opisuje spajanje različitih vrsta glazbe (crossover).**

Razrada ishoda: opisuje spajanje različitih vrsta glazbe (crossover), opaža i uspoređuje glazbeno-izražajne sastavnice. Istražuje globalne trendove.

**Načini i postupci vrednovanja učenika:** formativno tijekom godine (istraživački rad, power point prezentacije).

Učenik opaža, opisuje i uspoređuje glazbeno-izražajne sastavnice u skladbama u kojima je izraženo prožimanje elemenata različitih vrsta glazbe.

**OŠ GK C.8.2. Učenik temeljem slušanja opisuje obilježja tradicijske glazbe geografski udaljenih naroda/kultura (sjeverna i južna Amerika, Afrika, Australija, Azija).**

Razrada ishoda: višekratnim praćenjem audio-video zapisa učenik opisuje obilježja glazbe i drugih umjetnosti (tekst, ples/pokret, odjeća i obuća, tradicijska glazbala, običaji i pjesme) u tradicijskoj glazbi geografski udaljenih naroda/kultura.

**Načini i postupci vrednovanja učenika:** formativno tijekom godine (istraživački rad, power point prezentacije).

Učenik opaža i opisuje različite obilježja tradicijske glazbe geografski udaljenih naroda/kultura. Proučava tradicijske pjesme, plesove i glazbala s najmanje dva geografski udaljena kontinenta.